C 81/20
LT
Europos Sąjungos oficialusis leidinys
2022 2 18
2021 m. birželio 23 d., trečiadienis
pagrindines paslaugas, įskaitant švaraus vandens, sanitarijos ir higienos, švietimo, sveikatos priežiūros ir priežiūros paslaugas, todėl kyla didelis pavojus šių vaikų raidai, ateičiai ir sveikatai;
19. pabrėžia, kad COVID-19 pandemijos protrūkio padariniai neproporcingai stipriai veikia labiausiai skurstančius ir nepalankiausioje padėtyje esančius, labiausiai marginalizuotus ir socialiai neapsaugotus asmenis, įskaitant fizinę ir protinę negalią turinčius asmenis, lėtinėmis ligomis sergančius asmenis, psichikos sveikatos problemų turinčius ir pagyvenusius asmenis, kurie jau dabar turi ribotas galimybes gauti būtiniausias higienos paslaugas ir gydymą pagal savo sveikatos priežiūros poreikius arba visai jų neturi ir kurie dėl pandemijos tapo dar pažeidžiamesni;
Pabėgėliai ir perkeltieji asmenys
20. primygtinai ragina Komisiją atsižvelgti į konkrečius pabėgėlių, migrantų ir šalies viduje perkeltų asmenų poreikius, laikytis pagrindinio visuomenės sveikatos tinklų principo nė vieno nepalikti nuošalyje ir neblokuoti pirminės grandies humanitarinės pagalbos darbuotojų galimybės palaikyti tiesioginius ryšius su tais asmenimis, kuriems jie teikia paslaugas; susirūpinęs primena, kad pabėgėliai, migrantai ir šalies viduje perkelti asmenys yra vieni pažeidžiamiausių gyventojų per šią sveikatos krizę, nes jie dažnai gyvena pavojingesnėmis sąlygomis ir jiems gali būti sudėtingiau nei vietos gyventojams gauti pagrindines sveikatos priežiūros paslaugas; pabrėžia, kad visiems nukentėjusiems asmenims, nepaisant jų pilietybės, teisinio statuso, kilmės, lyties, seksualinės orientacijos, lytinės tapatybės arba bet kokių kitų bruožų, būtina užtikrinti vienodas galimybes naudotis COVID-19 gydymo ir kitomis sveikatos priežiūros paslaugomis bei minimalios socialinės apsaugos sistemos programomis; pabrėžia, kad siekiant sumažinti neproporcingai didelį socialinį ir ekonominį pandemijos poveikį, svarbu remti pabėgėlius ir šalies viduje perkeltus asmenis stiprinant paramą jų pragyvenimo šaltiniams ir pajamų gavimo veiklai, taip pat užtikrinant jų galimybę naudotis saugiomis sąlygomis; pabrėžia, kad ES politikos priemonėmis turėtų būti siekiama remti jų galimybes įsidarbinti, gauti išsilavinimą ir piliečio dokumentus; primygtinai ragina ES ir valstybes nares pabėgėlių stovyklose vaikams ir jaunuoliams sukurti sąlygas mokytis, taip pat užtikrinti nuotolinio mokymosi, visų pirma pagrindinio ugdymo, galimybes;
Sveikatos sektoriaus stiprinimas
21. pabrėžia, kad COVID-19 protrūkis sustiprino nuolatinę vaistų trūkumo problemą visame pasaulyje, kurios padarinius aštriai pajuto besivystančios šalys; pabrėžia, kad teikiant paramą vystymuisi visų pirma turėtų būti siekiama užtikrinti horizontalią visuotinės sveikatos priežiūros sistemos aprėptį vadovaujantis holistiniu ir teisėmis grįstu požiūriu, pagal kurį, be kita ko, būtų visapusiškai atsižvelgiama į daugiaaspektį sveikatos pobūdį (glaudžios sąsajos su lytimi, aprūpinimu maistu ir mityba, vandeniu ir sanitarija, švietimu ir skurdu); ypač ragina persvarstyti pasiūlytas ar esamas strategijas bei partnerystes siekiant toliau stiprinti ir remti šalių partnerių visuotinės sveikatos priežiūros sistemas, visų pirma atsižvelgiant į pasirengimą pandemijoms ir sveikatos priežiūros sistemų organizavimą bei valdymą, įskaitant visuotinės sveikatos priežiūros paslaugų teikimą, vakcinas, sveikatos stebėseną ir informavimą (įskaitant ligų stebėjimą), medicinos darbuotojų mokymą, įdarbinimą ir išlaikymą, diagnostikos pajėgumus ir aprūpinimą vaistais;
22. primena, kad stiprinant sveikatos priežiūros sistemas reikėtų atsižvelgti ne tik į COVID-19 pandemijos epidemiologinį poveikį šalims partnerėms, bet ir į tokius veiksnius, kaip būtinybė valdyti dėl sutrikdytų maisto tiekimo grandinių didėjantį mitybos nepakankamumą arba COVID-19 protrūkio švelninimo priemonių psichologinis poveikis;
23. primena Komisijai, kad gerai žinomos organizacijos, kurios yra ES partnerės, pvz., Pasaulinis fondas, teikia vertingą pagalbą greitai perkant ir platinant COVID-19 skirtas asmenines apsaugos priemones, diagnostikos ir terapijos priemones, taip pat atlieka nepaprastai svarbų vaidmenį kuriant ir stiprinant sveikatos sistemas bei teikiant paramos teikėjus;
24. pabrėžia, kad reikia kuo greičiau sumažinti vėlavimą įgyvendinant įprastas imunizacijos programas ir užtikrinti, kad būtų atkurtas kitų pagrindinių sveikatos priežiūros paslaugų teikimas; ragina skirti tinkamą finansavimą tokioms iniciatyvoms, kaip Vakcinacijos aljansui GAVI ir Pasirengimo epidemijoms inovacijų koalicijai CEPI; yra susirūpinęs dėl rangovams atiduotos, suskaidytos pasaulinės vakcinų valdymo sistemos, kuri lėmė konkurenciją dėl vakcinų, diagnostikos ir gydymo priemonių, o ne bendradarbiavimą; primygtinai ragina ES ir valstybes nares imtis vadovaujamo vaidmens raginant užtikrinti galimybes lygiomis teisėmis ir už prieinamą kainą gauti vakcinų visame pasaulyje, vadovaujantis visuotinio solidarumo principu; ragina Komisiją užtikrinti, kad dėl pasaulinio ES atsako į COVID-19 pandemiją nebūtų sumažintas ES finansavimas, skiriamas kitoms nepaprastai svarbioms sveikatos programoms, įskaitant būtiniausių pradinių lytinės ir